cometadata/datacite-titles-descriptions-related-identifiers huggingface dataset:
DOI: 10.5279/dk-sa-dda-19281
title: Hypermobilitet - diagnostik, forekomst og prædiktorer, samt funktion (patologi), behandling og forebyggelse, 2007
title: Hypermobility - diagnosis, prevalence and predictors and function (pathology), treatment and prevention, 2007

description: Hypermobilitet er et udbredt fænomen blandt skolebørn. Man ved at hypermobilitet er relateret til køn, alder og etnicitet, og der er også god grund til at tro, at hypermobilitet giver øget forekomst af slidgigt. Men der er en manglende viden om diagnosekriterier og behandlings- og erhvervsvejledning. Denne undersøgelse vil igennem en børnekohorte måle prævalensen af hypermobilitet blandt danske skolebørn og følge udviklingen samt registrere evt. gener fra hypermobilitet. Her igennem vil man be- eller afkræfte nogle hypoteser omkring betydningen af hypermobilitet samt fastlægge forekomst og risikofaktorer. I sidste ende skulle det gerne ende ud i nogle forebyggelse- og behandlingsmetoder. Børnene bliver undersøgt gennem 3 kliniske test. Beighton test, 3 motoriske test og en blodprøve. Sammen med deres forældre svarer børnene på et spørgeskema omhandlende helbred, ledgener, herunder familiesygdomme, fysisk aktivitetsniveau og ledbevægelighed.
description: Formålet med denne undersøgelse er at undersøge forekomsten af hypermobilitet blandt danske skolebørn samt følge udviklingen og registrere evt. gener som følge af denne hypermobilitet.
description: The purpose of this study is to investigate the prevalence of hypermobility among Danish schoolchildren and to monitor progress and detect possible inconveniences caused by this hypermobility.
DOI: 10.5279/dk-sa-dda-19282
title: The European Youth Heart Study (EYHS), 1997-2003
title: The European Youth Heart Study (EYHS), 1997-2003

description: Det er veldokumenteret, at både livsstilsmæssige, biologiske og genetiske faktorer har stor indflydelse på forekomsten af kardiovaskulære sygdomme (CVD) hos voksne, men forsøg på at reducere risikoen for CVD har ikke vist den store effekt, og undersøgelser tyder på, at større succes kan opnås, hvis forebyggelsestiltagene rettes mod børn og unge mennesker. Selvom de kliniske manifestationer og konsekvenser af risikofaktorerne først viser sig for alvor i voksenlivet, så har flere studier kunnet påvise eksistensen af både livsstilsmæssige, biologiske og genetiske risikofaktorer for CVD hos børn og unge. Uhensigtsmæssige livsstilsvaner og følgevirkningerne heraf, såsom fedme, dyslipidæmi, hypertension og dårlig fysisk form har en tendens til at følge det enkelte individ gennem barndommen og ind i voksenlivet. Dette indikerer, at børn, der allerede i en tidlig alder udvikler en uhensigtsmæssig livsstil med f. eks. rygning, tiltagende fysisk inaktivitet, for højt indhold af mættet fedt og simpelt sukker i maden, vil have øget risiko for CVD i voksenalderen. Tidlig identifikation af CVD-risikofaktorer/prædiktorer er særdeles vigtigt for at kunne udvikle strategier til forebyggelse af CVD. Det er imidlertid ikke muligt at iværksætte effektive forebyggelsestiltag uden en detaljeret viden om, hvilke faktorer der i særlig grad disponerer til udviklingen af en uhensigtsmæssig CVD-risikoprofil, og faktum er, at vi endnu mangler viden herom. The European Youth Heart Study havde som overordnet formål at studere personlige, sociokulturelle/socioøkonomiske og livsstilsmæssige faktorers indflydelse på udviklingen af risikofaktorer for hjertekarsygdomme og type II diabetes hos en stor repræsentativ gruppe af børn med forskellige aldre, køn, kulturer og etniske oprindelser.
description: Se abstract
description: See abstract
DOI: 10.5279/dk-sa-dda-19284
title: Inkretineffekten hos patienter med gestationel diabetes mellitus, 2007
title: Incretin effect on patients with gestationel diabetes mellitus (GDM), 2007

description: Personer med type 2 diabetes udviser en markant reduceret inkretin effekt. Inkretin effekten står for op til 70 % af den insulin, der bliver frigivet efter et måltid. Undersøgelsen adresserer spørgsmålet om, hvorvidt denne effekt skyldes nedsat følsomhed for insulin og/eller glukoseintolerance. Til denne undersøgelse benyttede man sig af fænomenet graviditetsinduceret nedsat insulinfølsomhed. Inkretineffekten blev undersøgt hos gravide kvinder i 3. trimester og ca. 3 mdr. efter fødslen. Både hos kvinder med normal glukosetolerance, som følge af kompenserende øget pancreas insulin sekretion og hos kvinder med gestationel diabetes mellitus (GDM eller svangerskabsdiabetes), der er karakteriseret som glukoseintolerance og opstår som følge af utilstrækkelig insulin sekretion. Data blev indsamlet ved kliniske undersøgelser med oral glukosetolerancetest og isoglykæmisk iv glukoseinfusion.
description: Formålet er at undersøge, hvorvidt den reducerede effekt af inkretin hos personer med type 2 diabetes skyldes nedsat følsomhed for insulin og/eller glykoseintolerance.
description: See abstract
DOI: 10.5279/dk-sa-dda-19289
title: Skolebørnsundersøgelsen (HBSC), 2006
title: Health Behaviour in School Children (HBSC), 2006

description: WHO påbegyndte i 1982 et større europæisk forskningsprojekt om skoleelevers helbred, livsstil og sundhedsvaner. Projektet omfatter et stort antal primært europæiske lande, som med to til fire års mellemrum indsamler data fra et repræsentativt udsnit af elever i tre aldersgrupper, 11-årige, 13-årige og 15-årige, hvilket i Danmarks tilfælde betyder elever fra femte, syvende og niende klasse.
        
        Formålet med projektet er at belyse skoleelevers helbred og sundhedsvaner og at analysere forholdet mellem på den ene side helbred og sundhedsvaner, på den anden side elevernes levevilkår og livsstil.
        
        Alle deltagende lande benytter samme spørgeskema og samme procedure for dataindsamling, således at data fra de mange lande kan anvendes ved komparativ analyse. Spørgeskemaet er opdelt i tre dele:
        
        - en kerne af grundspørgsmål som stilles hver gang i alle lande
        
        - spørgsmål om "årets tema", som stilles i alle lande, men ikke hver gang
        
        - spørgsmål som det enkelte land selv har ønsket at tilføje
        
        I den aktuelle undersøgelse fra 2006 var "året temaer" skolemiljø, motiver til fysisk aktivitet, brug af lægemidler, social kapital og etnicitet. Fra dansk side valgte man desuden at tilføje spørgsmål om tilknytningsforhold til skolen, fremmedgørelse, forbrug af frugt og grønt hjemme, måltidsvaner, ryge- og motionsvaner hos familie og venner, festdrikkeri, deltagelse i skolens idrætstimer, brug af sikkerhedssele samt personlige styrker og svagheder.
description: -
description: See abstract
DOI: 10.5279/dk-sa-dda-19291
title: Ungeshverdag.dk, 2004-2007
title: Youth daily life, 2004-2007

description: Undersøgelsens emne er de unges hverdag. I den forbindelse kommer undersøgelsen ind på de unges alkoholvaner, rygevaner og i hvilket omfang, de unge har forsøgt at ryge cannabis. Spørgeskemaerne kommer omkring hvilke grunde, der er til at de unge har drukket alkohol eller røget og i hvilken social sammenhæng, det er sket. Derudover berører spørgeskemaet forældrenes viden om børnenes alkoholvaner og rygevaner. Børnene bliver også spurgt ind til deres forældres ryge- og alkoholvaner. På tværs af alle spørgeskemaerne bliver der spurgt ind til børnenes sundhed, deres spisevaner og mængden af fysisk aktivitet. Spørgeskemaerne kommer ind på elevernes syn på sig selv og deres krop. Børnenes sociale adfærd bliver der også spurgt ind til.
description: Formålet med undersøgelsen er at spørge ind til elevernes generelle hverdag. Hverdagen er blevet undersøgt for 7., 8., og 9. klasse. Der er i den forbindelse udsendt fire forskellige spørgeskemaer til de forskellige klassetrin og et pilot spørgeskema. Dataene er indsamlet ved hjælp af internetbaserede spørgeskemaer. Temaerne, der bliver undersøgt i dette spørgeskema, er primært: Sundhed, alkoholvaner, rygevaner, social adfærd og forældrenes baggrund og vaner.
description: See abstract
DOI: 10.5279/dk-sa-dda-19349
title: Generation Happy, 2005
title: Generation Happy, 2005

description: Undersøgelsen ''Generation Happy, 2005'' blev gennemført af Rie Frilund Skårhøj og Søren Østergård fra Center for Ungdomsstudier og Religionspædagogik. Formålet var at frembringe oplysninger om, hvordan det er at være teenager i dagens Danmark.''Generation Happy, 2005'' er et studie i danske teenagers hverdagsliv, værdier og livsfortolkning.Ungdomskulturen er en kultur, der er under konstant forandring. Ungdomsårene og teenageårene er således år i bevægelse. Her er store dele af ens liv løbende til forhandling, personlighedens grænser afprøves, mens en masse modsætninger behændigt bliver håndteret og forenet.Det, der er i bevægelse, kan være svært at blive klog på, for den beskrivelse, der er dækkende i dag, er sjældent i morgen. At blive klog på danske teenagere er ikke desto mindre, hvad ''Generation Happy, 2005'' har sat sig for. 1168 elever fra 7. - 9 . klasse (13 - 16 årige) spredt ud over hele landet er blevet spurgt om værdier, tro og fællesskabsformer m.m. og ud fra disse besvarelser har undersøgelsen kastet lys over danske teenagere anno 2005, herunder deres konkrete hverdagsliv og bagvedliggende livsfortolkning.
description: Se abstract
description: See abstract
DOI: 10.5279/dk-sa-dda-19358
title: Kulturvaneundersøgelsen 2004, børn
title: The Danes' Participation in Cultural and Leisure Activities 2004, Children

description: Kulturvaneundersøgelsen 2004, børn har til formål at belyse børns (7 - 15 år) aktuelle kulturvaner samt ændringer heri. Ændringer i aktivitets- og forbrugsmønstre som følge af nye tilbud og aktiviteter bliver også belyst i denne undersøgelse. Dette skulle ske med henblik på at afdække relevante, aktuelle kulturfaglige og kulturpolitiske problemstillinger, der kan indgå som grundlag for kulturpolitiske og faglige overvejelser samt til brug for forskning og befolkningens almene orientering.Kulturvaneundersøgelsen 2004, børn er en opfølgning og opdatering af de tidligere kulturvaneundersøgelser, som for børns vedkommende tidligere blev gennemført  i 1987, 1993 og 1998.  Undersøgelserne for voksne blev gennemført i 1964, 1975, 1987, 1993 og 1998 samt også i 2004.Undersøgelsen er finansieret af Kulturministeriet. Den er lavet i et samarbejde mellem AKF og TNS Gallup. AKF har udarbejdet spørgeskemaet og har gennemført analyser af data, og TNS Gallup har gennemført dataindsamlingen.
description: Se abstract
description: See abstract
DOI: 10.5279/dk-sa-dda-19378
title: Forbrugerholdninger til 'LandboOksen', 1998
title: High quality beef from production to consummation  - consumer attitudes towards "LandboOksen", 1998

description: Undersøgelsen ''Forbrugerholdninger til ''LandboOksen'', 1998'' er gennemført i forbindelse med projektet ''ISOP 2- Udvikling og testning af koncept for specialproduktion og salg af højkvalitetsoksekød''.
            Forbrugerundersøgelsn havde to hovedformål, dels at undersøge forbrugernes reaktioner på LandboOksekødet både før og efter tilberedning og spisning af kødet, dels at undersøge forbrugernes reaktioner på forskellige marketingstiltag, herunder oplysninger i en udvidet vare-/kvalitetsdeklaration.
description: At undersøge forbrugernes reaktioner på en række tiltag i forhold til oksekød
description: The purpose of the study is to investigate consumer reactions to a series of initiatives in relation to beef.
DOI: 10.5279/dk-sa-dda-19395
title: Politiske holdninger i politisk kontekst 2006, runde 1-3
title: Political attitudes in the political context in 2006, round 1-3

description: Danskernes politiske holdninger har gennem årtier været genstand for politologisk forskning, men der vides kun lidt om de dynamiske aspekter angående, hvordan borgerne danner deres politiske holdninger og hvad eller hvem, der kan ændre disse holdninger.Første spørgsmål handler om, hvor responsive borgerne er over for politiske begivenheder som fx. nye informationer og synspunkter i den offentlige debat. Der belyses følgende:- Hvordan borgerne reagerer på fx den dækning af politiske sager og begivenheder, som de modtager gennem mediernes nyhedsformidling?- I hvilket omfang de politiske partier som institutionaliserede aktører kan påvirke og strukturere borgernes holdninger?- Fungerer de politiske ledere også som opinionsledere?Der er en omfattende dansk forskning om, hvordan borgerne vælger mellem forskellige partier, mens påvirkningen den anden vej - fra partier til vælgere - sjældent har været genstand for undersøgelse.Andet spørgsmål handler om, hvor stabile og grundfæstede borgernes holdninger er.  Der belyses følgende:- I hvilket omfang forskellige aktører kan appellere til borgerne, og i hvilket omfang udlægninger af politiske sager kan rokke ved deres holdninger?- Hvor reel er borgernes politiske tolerance fx, hvis der eksplicit gøres opmærksom på, at rettighederne også gælder upopulære politiske grupper som nynazister eller islamiske fundamentalister?- Kan befolkningens tilslutning til demokratiske rettigheder styrkes gennem appeller til bestemte fælles værdier, og kan den undermineres af frygt og usikkerhed?- Svinger holdningerne til konkrete politiske områder i forhold til, hvordan sagerne udlægges og fortolkes?- Er der forskel på opbakningen til velfærdsydelserne, alt efter om de i den politiske debat diskuteres ud fra begreber om lighed og social ansvarlighed, i lyset af spørgsmål om indvandrere og integration eller ud fra hensynet til de offentlige finanser?Data til undersøgelsen er indsamlet februar - august 2006.
description: Se abstract
description: See abstract
DOI: 10.5279/dk-sa-dda-19399
title: OECD´s PISA-undersøgelse, 2006
title: PISA-survey, 2006

description: Economic Co-operation and Development (OECD) har siden 2000 foretaget en række undersøgelser under fællesbetegnelsen Programme for International Student Assesment (PISA). PISA undersøgelserne har det formål, at de skal måle de 15-16-åriges kompetencer i læsning, matematik og naturfag. Undersøgelsen gennemføres både i OECD-lande og deres partnerlande. Programmet er blevet gennemført over tre runder med dataindsamling i 2000, 2003 og 2006. Første runde, PISA 2000, havde læsning som hovedfokus med matematik og naturvidenskab som mindre temaer. 32 lande deltog. Anden runde, PISA 2003, havde matematik som hovedfokus og læsning og naturvidenskab som mindre temaer. 41 lande deltog. Tredje runde, PISA 2006 (nærværende undersøgelse), har naturvidenskab som hovedfokus og læsning og matematik som mindre temaer. PISA 2006 afslutter PISA undersøgelserne og lægger fokus på naturvidenskab - herunder natur/teknik, biologi, geografi og kemi/fysik. I PISA 2006 har 57 lande deltaget. Der ligger 4 spørgeskemaer til grund for denne undersøgelse. To til eleven, hvor det enehandler om elevens læringsstil, evner, holdninger til naturvidenskab, forventninger til fremtidige karrierevalg etc. Det andet omhandler elevens brug af computere. Herudover er der et spørgeskema til elevens forældre eller nærmeste pårørende og et til den skole, hvor eleven går. Der kommer en anden runde af PISA undersøgelser, hvor der igen vil være fokus på læsning, matematik og naturvidenskab. Den forventes at komme i 2009, 2012 og 2015. Publikationer kan findes på www.oecd.org/PISA
description: Se abstract
description: See abstract
DOI: 10.5279/dk-sa-dda-19403
title: Europæisering af interesseorganisationer i Danmark, Holland og Storbritannien, 2006-2007
title: Europeanization of interest intermediation in Denmark, the Netherlands and Great Britain, 2006-2007

description: Projektet har undersøgt europæiseringen af interesseorganisationer i Danmark, Holland og Storbritannien, hvor en interesseorganisation blev defineret som "en sammenslutning af personer eller organisationer (som regel formelt organiseret), der på grundlag af et eller flere fælles problemer, forsøger at påvirke den offentlige politik til deres fordel".Europæiseringen er undersøgt ved at indsamle baggrundsinformation om organisatoriske karakteristika for de undersøgte interessegrupper og deres aktiviteter og lobbyvirksomhedsmæssige mål i Den Europæiske Union (EU) og nationale politik.
description: Hovedformålet med projektet var at undersøge hvordan nationale interessegrupper interagerer med nationale politiske partier og i hvilken grad EU influerer dette mønster for interaktion.
description: See abstract
DOI: 10.5279/dk-sa-dda-19406
title: Nordisk netværk for forskning i demokratisk netværksstyring, 2006-2007
title: Nordic Network for Research in Democratic Governance, 2006-2007

description: Nordic Network of Democratic Network Governance Research blev lavet for at koordinere og udvikle forskningen i demokratisk netværksledelse set fra et politisk videnskabeligt og offentlig administrations perspektiv. Et af resultaterne ved samarbejdet er, at netværket samlede et survey af interessenter, som agerede i regionalt udviklede netværk i alle de nordiske lande, herunder Danmark, Sverige, Island (på lokalt regeringsniveau), Finland og Norge.
        
        Det nordiske survey var designet i samarbejde med forskere fra hvert land, som deltog i forskningsnetværket. Det var adresseret til forskningsanvendelige netværk involveret i regional udvikling. Data blev indsamlet i nationale team med ens spørgeskemaer i de 5 lande, som deltog. Netværket tilsigtede at være udvalgt ved at bruge deres vigtighed i regional udvikling som hovedkriterie.
        
        Surveyet blev udført af et team bestående af en forsker fra hvert af de nordiske lande. Disse forskere var ansvarlige for den faktiske håndtering af surveyet i deres eget land. Spørgeskemaerne var skrevet på engelsk og blev oversat til de respektive nordiske sprog af det nationale forskningsteam. Surveyene blev indsamlet i alle de 5 lande mellem juli 2007 og januar 2008. I de fleste af landene var der to follow up undersøgelser.
description: Studiet undersøger effekterne af network governance i de nordiske lande, ud fra et primært regionalt niveau.
description: The study examines the effects of network governance in the Nordic countries, from a primarily regional level.
DOI: 10.5279/dk-sa-dda-19536
title: Kriminalitet blandt børn og unge i København, 2005
title: Crime among Kids and Youths in Copenhagen, 2005

description: Undersøgelsen ''Kriminalitet blandt børn og unge i København, 2005'' er en offerundersøgelse blandt børn og unge i Københavns Kommune, hvor kriminalitetens omfang samt ofre og vidners reaktionsmønstre belyses.
        
        Der er undersøgt 4 former for kriminalitet: Tyveri, røveri, vold og trusler mellem børn og unge, som har fundet sted inden for det sidste år. Alle eleverne i 4. - 9. klasse ved Københavns Kommunes skoler har udfyldt et ens spørgeskema. Undersøgelsen omfatter i alt 14.662 elever. Det er en såkaldt totalundersøgelse. Det eneste bortfald, udover partiel bortfald ved enkelte variable, var de elever, der ikke var til stede den dag undersøgelsen blev gennemført.
description: Se abstract
description: See abstract
DOI: 10.5279/dk-sa-dda-19595
title: Sonar opinionsundersøgelse 1990, marts: seksualspørgsmål
title: Sonar survey 1990, March: sexual questions

description: DDA-19595 er en uafhængig tillægsundersøgelse i forbindelse med SONAR undersøgelsen, marts 1990. Undersøgelsen består af nogle baggrundsspørgsmål samt en række spørgsmål omkring parforhold og sexualvaner.
description: Se abstract
description: See abstract
DOI: 10.5279/dk-sa-dda-19634
title: Sessionsregisteret over danske tvillinger, 1949-1992
title: The registry for examination of men liable for military service of danish twins, 1949-1992

description: Undersøgelsen har til formål at registrere mandlige tvillinger, som er mødt op på session, og indsamle basale oplysninger vedrørende højde og vægt, samt for de enskønnede tvillingers vedkommende, også oplysninger om lighed med henblik på bestemmelse af, om tvillingerne er en- eller tveæggede. Registreringen blev foretaget ved, at tvillinger ved sessionen blev bedt om at udfylde et særligt tvillingkort med ovennævnte oplysninger, samt oplysninger om deres medtvilling.
      
      Registreringen af tvillinger, der mødte op til session, blev påbegyndt i slutningen af 1940´erne efter aftale mellem sessionsmyndighederne og professor Tage Kemp før etableringen af Det Danske Tvillingeregister (DTR). I 1954, da DTR blev startet, overgik registreringen til at foregå i DTR ´s regi, ledet af Hauge og Harvald.
      
      Registreringen af tvillinger på session fortsatte til starten af 1990 ´erne, hvor behovet for den manuelle registrering af tvillinger var blevet mindre som følge af, at det var blevet muligt at identificere de tvillinger via det medicinske fødselsregister og oplysninger i CPR.
      
      Sessionsregisteret har kun i begrænset omfang været brugt som et selvstændigt forskningsregister, men har i højere grad fungeret som et supplement i dentificeringen af tvillinger for fødselsårgangene efter 1930. Computeriseringen af sessionsregisteret er sket i flere tempi. I starten af 1990´erne blev oplysninger om fødselsdato, efternavn, fødeamt , lighedsspørgsmål, samt højde og vægt indtastet. I forbindelse med inkluderingen af fødselsårgangene 1931-1952 i DTR er fuldstændige navne- og fødestedsoplysninger tilføjet sammen med oplysninger om medtvillingens vitalstatus.
description: Se abstract
description: See abstract
DOI: 10.5279/dk-sa-dda-19635
title: Tvillingeundersøgelsen 1966
title: The Danish Twin Registry 1966

description: Undersøgelsen blev foretaget i 1966, da Det Danske Tvillingeregister var placeret på Arvebiologisk Laboratorium ved Københavns Universitet. Undersøgelsen har senere været anvendt i en række studier i 1990´erne. Herunder er datamaterialet blevet computeriseret til dets nuværende form.
description: Undersøgelsens formål har været at belyse helbredsmæssige forhold, specielt hjerte-karsygdomme og luftvejsproblemer, hos tvillinger i relation til en række livsstilsfaktorer, heriblandt rygning, alkohol, uddannelse og erhverv.
description: See abstract
DOI: 10.5279/dk-sa-dda-19636
title: Mellemkohorten i Det Danske Tvillingregister (tvillinger født 1931-1952), 1996-2002
title: The middle cohorts in the Danish Twin Registry (twins born 1931-1952), 1996-2002

description: Det foreliggende datasæt stammer fra opsporingen af den del af Det Danske Tvillingeregister, som betegnes mellemkohorten, og som dækker tvillinger født i perioden 1. januar 1931 - 31. december 1952. Projektet fandt sted i perioden 1996-2002, og omfattede udsendelse af et enkeltsidet spørgeskema til cirka 50.000 personer, der var udvalgt som mulige tvillinger. Spørgeskemaet havde til formål primært at afgøre om personen var tvilling, og sekundært, hvis dette var tilfældet, at afgøre hvorvidt der var tale om en-æggede (monozygote) eller tve-æggede (dizygote) tvillinger.
      
      Rationalet bag udvælgelsen af personkredsen var, at langt de fleste tvillinger er født den samme dag, i det samme sogn, og har fået samme efternavn ved fødslen. På baggrund af CPR´s oplysninger om fødselsdato, fødselsregistreringsmyndighed og historiske navne blev der udvalgt alle kuld af personer, som havde de tre oplysninger fælles. I alt blev ca. 75.000 personer udtrukket, men kun godt 50.000 personer fik tilsendt et spørgeskema. De resterende 25.000 personer var født i et af følgende tre sogne: Rigshospitalet, Skt. Markus på Frederiksberg, eller Hellig Kors i København. Antallet af "pseudo-tvillinger" i disse tre sogne var langt større end antallet af rigtige tvillingepar født i disse sogne, og det blev besluttet ikke at kontakte alle disse, men derimod ad anden vej søge at identificere de sande tvillinger fra disse sogne inden de fik tilsendt et spørgeskema.
      
      De identificerede tvillinger har dannet grundlag for senere undersøgelser dels blandt alle, dels blandt udsnit af de identificerede tvillinger.
      
      Det foreliggende datasæt rummer svarene fra de personer, som er identificeret som tvillinger, og som derfor er en del af Det Danske Tvillingeregister. Personer, som ikke er tvillinger, er ikke medtaget i datasættet.
description: Se abstract
description: See abstract